Mount Erebus

Mount Erebus na Antarktiku najjužniji je aktivni vulkan na Zemlji. Visok je 3794 m i smješten je na Rossovom ostrvu, na kojem su i tri neaktivna vulkana, prije svih, Mount Terror.  

Vulkan je kontinuirano aktivan od 1972. i tu je vulkanska opservatorija Novomeksičkog instituta za rudarstvo i tehnologiju. U krateru je jedno od nekoliko preostalih jezera lave na svijetu.

 Historija 
mini|lijevo|150px|Satelitski snimak planine
Erebus je 1841. otkrio polarni istraživač James Clark Ross, a čiji su se brodovi zvali Erebus i Terror (ove brodove koristio je i John Franklin na tragičnom putu u potrazi za Sjevernim prolazom). Erebus su prvi put osvojili članovi grupe Ernesta Shackletona 1908. I brodovi i vulkani imenovani su po Erebusu, primordijalnom grčkom bogu, sinu Haosa.

 Geologija 
Planina Erebus danas je najaktivniji vulkan na Antarktiku. Krater Erebusa sadrži konstantno jezero lave, a erupcije su dnevne strombolijanskog tipa. Tokom prošle godine (2005.) primijećene su male erupcije pepela, pa čak i male erupcije lave, koje su dolazile iz ventila blizu jezera lave. Donja polovina vulkana je štit a gornja je stratokon (Etna izgleda slično).

Planina Erebus (3794 m iznad nivoa mora) klasificirana je kao poligenetička starovulkanska planina. Kompozicija tekuće eruptivne aktivnosti na ovoj planini jest anortoklasno-porfirički tefritički fenolit i fenolit, koji čine masu lave iz vulkana. Najstariji proizvod erupcije s Erebusa sastoji se od relativno neizdifirencirane i neviskozne basanitske lave, dok se može naći i nešto mlađi basanitska i fonotefritska lava.

 Ostalo 
mini|desno|200px|Topografska karta Rosovog ostrva (razmjera 1:250.000) od USGS-a
Let 901 kompanije Air New Zealand obavljao je prijevoz s međunarodnog aerodroma u Aucklandu do Antarktika i nazad. Prijevoz kompanije Air New Zealand na ovoj ruti obavljao se avionom tipa McDonnell Douglas DC-10-30 i počeo je s radom u februaru 1977. Avion je pao na Erebus 1979, pri čemu je poginulo 257 putnika i članova posade.

 Reference 

 Vanjski linkovi 

 Globalni vulkanistički program 
 Ledenjaci Erebusa 
 Sajt Erebuške vulkanološke opservatorije koji uključuje i kameru uživo sa vulkana, video isječke erupcije i ostale geološke informacije.

Kategorija:Geografija Antarktika
Kategorija:Planine na Antarktiku
Kategorija:Vulkani na Antarktiku
Kategorija:Krajnje tačke na Zemlji
Kategorija:VEI-6 vulkani